
R A P O R T

asupra propunerii legislative pentru modificarea şi completarea art.37 al Legii nr.53/1991 privind indemnizaţiile şi celelalte drepturi ale senatorilor şi deputaţilor, precum şi salarizarea personalului din aparatul Parlamentului României, republicată

În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu propunerea legislativă pentru modificarea şi completarea art.37 al Legii nr.53/1991 privind indemnizaţiile şi celelalte drepturi ale senatorilor şi deputaţilor, precum şi salarizarea personalului din aparatul Parlamentului României, republicată, trimisă comisiei cu adresa nr. 417 din 18 noiembrie 2002.


La întocmirea prezentului raport, Comisia a avut în vedere avizele primite de la Consiliul Legislativ şi de la Comisia pentru buget, finanţe şi bănci, precum şi punctul de vedere al Guvernului.

Comisia a fost sesizată cu dezbaterea şi avizarea propunerii legislative mai sus menţionată în procedură obişnuită.

Propunerea legislativă face parte din categoria legilor ordinare, conform prevederilor constituţionale.

Propunerea legislativă are ca obiect de reglementare modificarea şi completarea art.37 din Legea nr.53/1991, republicată, în sensul introducerii pensiei de serviciu pentru senatori şi deputaţi, reprezentând suma dintre cuantumul ce rezultă prin aplicarea formulei de calcul conform prevederilor Legii nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, şi valoarea de completare până la incidenţa unui procent diferenţiat, după numărul de legislaturi, din indemnizaţia de parlamentar.

La lucrările comisiei au fost prezenţi 19 deputaţi, din totalul de 20 membri ai comisiei.

În urma dezbaterii propunerii legislative în şedinţa din 3 decembrie 2002 , Comisia propune adoptarea acesteia cu următoarele modificări:

I. Amendament admis
În cursul dezbaterilor, Comisia a aprobat următorul amendament:

Nr. crt.
Text iniţial
Text propus de comisie

(autorul amendamentului)
Motivarea

Propunerii amendamentelor

0
1
2
3

1
2. La articolul 37, după alineatul (4) se introduc alineatele (5), (6), (7), (8), (9), (10) şi (11) cu următorul cuprins:

“........................................................................

(6) Prevederile alin.(4) se aplică numai pentru mandatul corespunzător unei legislaturi complete.

........................................................................”


Se propune eliminarea alin.(6) si renumerotarea alineatelor în continuare.

Autor: d-na deputat Bondi Gyongyike
Pentru eliminarea unei condiţii nejustificate.

II. Amendamente respinse

În cursul dezbaterilor, Comisia a respins următoarele amendamente:

Nr. crt.
Text iniţial
Amendamentul propus şi autorul acestuia
Motivare

0
1
2
3






1
Articol unic: Articolul 37 din Legea nr.53/1991 privind indemnizaţiile şi celelalte drepturi ale senatorilor şi deputaţilor, precum şi salarizarea personalului din aparatul Parlamentului României, republicată în Monitorul Oficial al României, Partea I nr.23 din 31 ianuarie 1996, cu modificările şi completările ulterioare, se modifică şi se completează după cum urmează:


D-nii deputaţi Dumitru Buzatu şi Gheorghe Barbu propun eliminarea textului.
Argumente pentru susţinere:

Prevederile iniţiativei legislative sunt contrare legislaţiei naţionale şi practicilor legislative din UE.

Se face o discriminare între diversele categorii de pensionari şi parlamentari, în favoarea celor din urmă, contrar prevederilor Legii nr.19/2000, cu modificările şi completările ulterioare, cu atât mai mult cu cât de la 01.01.2003 pensia maximă va putea fi de 5 puncte, faţă de prevederile actuale când pensia maximă poate fi de 3 puncte.

Argumente pentru respingere:

Propunerea legislativă se aliniază modelului de pensie prevăzut de Legea nr.92/1992 introducând pensia de serviciu.











2
1. Alineatul (4) al articolului 37 va avea următorul cuprins:

“(4) Senatorii şi deputaţii care îndeplinesc condiţiile de vârstă şi stagii de cotizare prevăzute de Legea nr.19/2000 privind sistemul public de pensii şi alte drepturi de asigurări sociale, beneficiază de pensie de serviciu, în cuantumul rezultat din adăugarea la valoarea pensiei obţinută conform punctajului stabilit în condiţiile Legii nr.19/2000 a unei valori de completare până la cuantumul procentual din indemnizaţia lunară a unui senator sau deputat.”
D-nii deputaţi Dumitru Buzatu şi Gheorghe Barbu propun eliminarea textului.
Argumente pentru susţinere:

Prevederile iniţiativei legislative sunt contrare legislaţiei naţionale şi practicilor legislative din UE.

Se face o discriminare între diversele categorii de pensionari şi parlamentari, în favoarea celor din urmă, contrar prevederilor Legii nr.19/2000, cu modificările şi completările ulterioare, cu atât mai mult cu cât de la 01.01.2003 pensia maximă va putea fi de 5 puncte, faţă de prevederile actuale când pensia maximă poate fi de 3 puncte.

Argumente pentru respingere:

Pensia de serviciu se justifică prin faptul că în cuantumul pensiilor stabilite conform legii cadru se iau în considerare toate sporurile cu caracter permanent, iar indemnizaţia senatorilor şi deputaţilor este unica formă de salarizare. Există domenii de activitate în care sporurile cu caracter permanent pot depăşi 80% din salariul de încadrare, fără ca aceste domenii să prezinte gradul de importanţă al Puterii Legislative.











3
2. La articolul 37, după alineatul (4) se introduc alineatele (5), (6), (7), (8), (9), (10) şi (11) cu următorul cuprins:

“(5) Pensia de serviciu este diferită în funcţie de numărul de legislaturi în care pensionarul a fost senator sau deputat, după cum urmează:

a) o legislatură – 65% din indemnizaţia avută la sfârşitul legislaturii;

b) două legislaturi – 69% din indemnizaţia avută la sfârşitul legislaturii;

c) trei sau mai multe legislaturi – 74% din indemnizaţia avută la sfârşitul legislaturii.

(6) Prevederile alin.(4) se aplică numai pentru mandatul corespunzător unei legislaturi complete.

(7) Partea din pensia de serviciu care depăşeşte nivelul pensiei din sistemul asigurărilor sociale de stat se suportă din bugetul de stat.

(8) Dacă pensia obţinută conform prevederilor Legii nr.19/2000 este egală sau mai mare decât echivalentul pensiei de serviciu pentru numărul de legislaturi efectuate, senatorul sau deputatul pensionat nu va beneficia de prevederile prezentei legi.

(9) Senatorii şi deputaţii care la data aplicării prezentei legi au stabilită o pensie, vor beneficia de recalcularea acesteia la sfârşitul legislaturii în curs.

(10) Responsabilitatea exclusivă pentru comunicarea cuantumului indemnizaţiei ce stă la baza stabilirii şi actualizării anuale a pensiei de serviciu revine Senatului şi Camerei Deputaţilor.

(11) Pensia de serviciu se impozitează în condiţiile legii.”
D-nii deputaţi Dumitru Buzatu şi Gheorghe Barbu propun eliminarea textului.
Argumente pentru susţinere:

Se face o discriminare între diversele categorii de pensionari şi parlamentari, în favoarea celor din urmă, contrar prevederilor Legii nr.19/2000, cu modificările şi completările ulterioare, cu atât mai mult cu cât de la 01.01.2003 pensia maximă va putea fi de 5 puncte, faţă de prevederile actuale când pensia maximă poate fi de 3 puncte.

Argumente pentru respingere:

Toate pensiile parlamentarilor existente în ţări europene se acordă diferenţiat, în funcţie de numărul de mandate. 

De asemenea, în momentul pensionării li se acordă o indemnizaţie lunară de parlamentar pe o durată variabilă, între un an şi doi ani, în funcţie de numărul de mandate.

Aceste drepturi lipsesc din legislaţia română.






Comisia a aprobat propunerea legislativă cu 8 voturi pentru şi 6 voturi împotrivă.


Propunerea iniţială de respingere a iniţiativei legislative, făcută de preşedintele Comisiei a fost votată cu 8 voturi pentru şi 7 voturi împotrivă.
PREŞEDINTE,





SECRETAR,

Smaranda DOBRESCU




Pavel TODORAN

Întocmit, 

Consilier Elena ANGHEL

Expert Sorina Steliana SZABO

